
RAPORT DE SPECIALITATE

privind proiectul de hotărâre pentru acceptarea donației și aprobarea Studiului de Fezabilitate pentru obiectivul de investiţie ,,Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E”
Având în vedere Expunerea de motive nr. ...................................... a Primarului Municipiului Timișoara și proiectul de hotărâre privind aprobarea Studiului de Fezabilitate pentru obiectivul de investiţie ,,Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E”;
Prin HCLMT nr.140/24.04.2017 s-a aprobat transmiterea în folosință gratuită, pe perioada realizării investițiilor, către Agenția Națională pentru Locuințe (A.N.L.), a terenului situat în Timișoara, strada Ion Ionescu de la Brad nr.1/E, în suprafata de 2446 mp în vederea construirii unui bloc de locuinţe. La art.3 din prezenta hotărâre s-a aprobat asigurarea din bugetul propriu a resurselor necesare pentru execuţia lucrărilor tehnico-edilitare aferente construcţiei (apă, canalizare, energie termică şi electrică, gaze, telefonie, căi de acces, alei pietonale, spaţii verzi, etc.).


Studiul de Fezabilitate pentru obiectivul de investiţie ,,Realizarea utilități la blocul ANL destinat închirierii pentru tineri specialiști în sănătate- str. I.I. Brad nr.1/E”, a fost elaborat și pus la dispoziţie de către S.C. DACODRIN S.R.L., proiectant general al lucrării ”Construire locuințe pentru tineri, destinate închirierii – str.I.I. Brad nr.1/E etapa I, regim de înălțime S+P+6E și 30 de unități locative”.
În vederea realizării investiţiei este necesară aprobarea Studiului de Fezabilitate și a indicatorilor tehnico-economici aferenți
Valoarea totală a investiţiei ,,Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E” este estimată, conform devizului general al investiţiei, la 363.439,09 lei, inclusiv TVA.

Durata de realizare pentru execuţia lucrărilor proiectate este estimată la 2 luni.

Având în vedere cele prezentate propunem aprobarea studiului de fezabilitate şi realizarea investiţiei ” Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E”.             

